Johannes Worum

Johannes Tørrissen Worum (1817–1889)Anonym. «Litt fra Ytterøys herredshistorie; ordførerne fra 1837 til vore dage». Adresseavisen; 20.8.1923 var en norsk stortingsrepresentant, ordfører, lærer og kirkesanger.

Han var utdannet fra Asker seminar fra 1839, og var kirkesanger og folkeskolelærer i hjembygda fra 1840 til 1862.

Worum ble valgt inn på Stortinget i 1854 og 1859 som representant for Nordre Trondhjems amt. På Stortinget var han sterkt engasjert i de store skolereformene i samtiden, og fungerte som sekretær i Reformforeningen, en forløper til partiet Venstre. Han var ordfører i Ytterøy herred 1848–1851 og 1856–1859, herredskasserer 1845–1873, «direktør» (dvs. styremedlem) i Ytterø Prestegjelds sparebank fra dens opprettelse i 1862,Morten Olsen Haugen. «Mosvik Sparebank 150 år». I: Årbok for Mosvik historielag 2012 og hadde flere andre offentlige verv. Ved stortingsvalget i 1882 var han valgmann for Ytterøy prestegjeld, valgt for Venstre.

Han var nest eldst av seks barn av gårdbruker og stortingsmann Tørris Johnsen Worum og hustru Ingeborg Olsdatter Holing på Sandstad på Ytterøy. Hans halvbror, fra morens første ekteskap, var stortingsmann Anders Sandstad. Han giftet seg i 1840 med Olava Bjørvik. De fikk elleve barn, hvorav flere utvandret til Amerika og fikk etterkommere der. 

Han døde i 1889 og ble begravet fra Ytterøy kirke.

 Referanser 

 Eksterne lenker 


Kategori:Stortingsrepresentanter for Nord-Trøndelag
Kategori:Stortingsrepresentanter 1854–1856
Kategori:Stortingsrepresentanter 1859–1861
Kategori:Ordførere i Ytterøy
Kategori:Norske pedagoger
Kategori:Personer fra Levanger kommune